text: প্রকাশিত: ০৪:২৭ পিএম, ২৩ জুন ২০২২
  পণ্যের বিজ্ঞাপনে মুখরোচক তথ্য যুক্ত করেন সংস্থাগুলো। যেগুলোর মধ্যে মিথ্যাও থাকে কিছু। এবার সেই মিথ্যার জন্য জরিমানা গুনতে হলো কোরিয়ার মোবাইল ফোন উৎপাদনকারী প্রতিষ্ঠান স্যামসাংকে।
  সংস্থাটি তাদের ফোনের কয়েকটি মডেলকে পানি নিরোধক হিসেবে দাবি করেছে। তবে এই দাবিকে 'বিভ্রান্তিকর' ও মিথ্যা রায় দিয়ে অস্ট্রেলিয়ার একটি আদালত স্যামসাং অস্ট্রেলিয়াকে ১ কোটি ৪০ লাখ ডলার জরিমানা করেছে।
  মূলত স্যামসাং তাদের 'গ্যালাক্সি' মডেলের কয়েকটি ফোনকে পানি নিরোধক হিসেবে দাবি করেছিল। ২০১৯ সালের জুলাইতে প্রথমবারের মত স্যামসাংয়ের বিরুদ্ধে মামলা ঠুকেছিল দেশটির নিয়ন্ত্রক সংস্থা অস্ট্রেলিয়ান কম্পিটিশন অ্যান্ড কনজিউমার কমিশন (এসিসিসি)।